stanford-oval/wikipedia huggingface dataset:
הסופה במזרח התיכון (2013)
רקע וסקירה סינופטית בישראל

דצמבר הוא החודש הראשון מבין שלושת חודשי החורף. בישראל, אירועי גשם משמעותיים בחודש זה הם תופעה שכיחה יחסית. עם זאת, אירועי שלג בחודש זה שכיחים פחות (אירוע אחד ל־5–7 שנים בממוצע), ומתרכזים בדרך כלל לקראת סוף החודש, כאשר כמות השלג נמוכה יחסית, בהשוואה לאירועי שלג המתרחשים בחודשי ינואר ופברואר. כמות השלג המתועדת הגדולה ביותר בחודש זה בין שנות ה-50 של המאה ה-20 ל־2012 הייתה כ־30 סנטימטר בהר מירון ובהר כנען, וכ־7 סנטימטר בירושלים. בישראל, ממוצע הטמפרטורות בחודש דצמבר גבוה מאשר בשני החודשים הבאים אחריו וטמפרטורת מי הים התיכון בחופי ישראל (שהוא אחד הגורמים המשמעותיים המשפיעים על אקלים ארץ ישראל) גבוהה יותר בחודש זה מאשר בשלושת החודשים הבאים.
סתיו 2013 היה יבש וחמים יחסית, ונמדדו בו כמויות משקעים זעומות. מזג האוויר החמים יחסית המשיך גם בימים הראשונים של חודש דצמבר. בין 4 ל־8 בדצמבר עברה בישראל מערכת משקעים רדודה, שבה נמדדו כ־30–90 מ"מ גשם באזורי הארץ השונים.
המערכת שיצרה את הסופה נוצרה בעקבות שילוב של אפיק רום ו־2 שקעים ברומטריים (אזור הנמצא בתת-לחץ ביחס לסביבתו) שנוצרו תחתיו. אפיק רום קר במיוחד גלש לאזור הים התיכון מצפון והוביל לטמפרטורות נמוכות במיוחד בגובה הקרקע ובמפלסים ברומטריים שונים. אפיק הרום נשאר סטטי במקומו כ־4 ימים, החל מ־10 בדצמבר ועד 14 בדצמבר, בשל רכס ברומטרי חזק במערב אירופה, ובמהלך שהותו באזור נוצרו תחתיו שני שקעים ברומטריים, שנעו מאזור הים התיכון לאזור סוריה והובילו ליצירת עננות משקעים.
בשל מיקומו של השקע ומעברו בצפון ישראל, ומשטר הרוחות שנגזר ממיקום זה, התרכזו תחילה עיקר המשקעים (ובהתאמה, מרבית השלג שירד) באזור המרכז, ורק בשלב מאוחר יותר התפשטו לצפון. במהלך ערבו של יום רביעי 11 בדצמבר החלה ירידת שלגים והערמות באזור דרום הר חברון וגוש עציון, ובמהלך הלילה גם בירושלים. בבוקר יום חמישי 12 בדצמבר הוסיף לרדת שלג באזורים אלה, אך הוא נחלש במהלך היום. במהלך שעות הערב החלו שוב לרדת שלגים כבדים באזורים אלו, ובנוסף גם בשומרון. שלג באזור צפון ישראל החל לרדת באופן משמעותי בבוקר יום שישי ה־13 בדצמבר. במהלך יום זה והיום שלאחריו המשיכו לרדת שלגים כבדים באזורי הארץ הגבוהים בצפון והמרכז ושלג ירד גם בהר הנגב. בהרי הדרום לא ירד שלג.
הסערה התאפיינה בפרק זמן ארוך במיוחד שבו ירדו הטמפרטורות לערכים שמאפשרים ירידת שלג, לצד כמות משקעים גבוהה במיוחד, ובעקבות כך נמדדה הערמות שלג כבדה באזורים רבים.
לפי השערות שונות, כמות המשקעים העצומה (ובהתאם, גובה השלג שנערם) קשורה לפער טמפרטורות גדול שנוצר בין טמפרטורת מי הים התיכון שהיו גבוהות מהרגיל לעונה (עקב מיעוט מערכות משקעים בסתיו 2013 יחד עם אירוע חום חריג בסוף נובמבר 2013), ואף הביאו לאידוי מוגבר ולעלייה בשיעור הלחות באוויר, לבין טמפרטורות נמוכות במיוחד ברום, דבר שיצר חוסר יציבות אטמוספירי שסייע לפיתוחם של ענני משקעים.
מבדיקת הרצות "ריאנליזיס המאה ה-20" מ-1871 ועד היום, וכן הריאנליזיס של NCEP מ-1948 ועד היום, לא נמצאה שום מערכת קיצונית יותר בחודש דצמבר. יתרה מזו - רוב המערכות (פרט לאלו של 1953 ו-1994) נמשכו זמן קצרצר, בדרך כלל 6–12 שעות. בסיס הנתונים לתקופות "עתיקות" במיוחד לפני 1948 מצומצם ביותר, וייתכן שהביא לשגיאות משמעותיות בתוצאות.
מהלך הסופה ונזקיה > הרשות הפלסטינית

בשטחי הרשות הפלסטינית ביהודה ושומרון נערם שלג רב ברמאללה, בבית לחם ובחברון וכ-60% מהתושבים באזור נותקו מרשת החשמל. ברצועת עזה פקדו גשמים רבים שגרמו לשיטפונות ולהצפות ברחובות. בצפון הרצועה הגיע גובה המים ליותר מחצי מטר והתושבים נאלצו לנווט דרכם ברחובות באמצעות סירות. צה"ל פתח את מעבר כרם שלום ופינה את תושבי אזור השיטפונות בסירות מנוע. הרשות הפלסטינית העבירה באמצעות האו"ם בקשה לסיוע הומניטרי מישראל. ישראל העבירה לרשות ארבע משאבות "ייגר" כדי להתגבר על ההצפות.
מהלך הסופה ונזקיה > סוריה

על פי הדיווחים, מזג אוויר כה קיצוני לא נראה בסוריה מאז שנת 1956, גל קור שרר בכל רחבי המדינה ואף ירד שלג במרבית השטחים הנמצאים בגובה 500 מטרים מעל פני הים ומעלה. נציבות האו"ם לפליטים אישרה רכבת אווירית של סיוע הומניטרי שיצאה מעיראק ובה ארבעים טון מזון לעיר אל-חסכה שבצפון מזרח סוריה עבור עשרות אלפי תושבי האזור. במקור שיירת האו"ם הייתה אמורה לצאת ב-12 בדצמבר 2013 והתעכבה.
המורדים בסוריה דיווחו כי אחד ממפקדי ארגון סוקור א-שאם קפא למוות בסופת שלגים שארעה במקום, גופתו נמצאה מוטלת קפואה ללא סימני אלימות. כמו כן, 12 ילדים מתו מקור במחנות הפליטים בסוריה.
בשכנתה של סוריה מצפון, טורקיה, חילקו הרשויות שמיכות ובגדים ל-200,000 פליטים סוריים ששהו במחנות הפליטים הסמוכים לגבול.
מהלך הסופה ונזקיה > לבנון

בלבנון ירד שלג באזורים הגבוהים מ-500 מטר מעל פני הים אך נערם רק באזורים שגובהם למעלה מ-600 מטר. בחלק מן האזורים ההרריים הגבוהים במדינה נרשמה טמפרטורה של כ-4°C מתחת לאפס. מרבית הכבישים בצפון לבנון נחסמו והתושבים עמלו כדי לפתוח את הצירים.
צבא לבנון נקרא לתת מענה בעזרה ראשונה לפליטים הסוריים שבשטח לבנון בעוד שהאו"ם חילק דלק, שמיכות, תנורי חימום ומזון.
מהלך הסופה ונזקיה > ירדן

השלג בירדן הגיע עד להרי אדום ובעקבות הסופה מאות אנשים נלכדו בבתיהם או במכוניותיהם, הם חולצו לאחר מכן על ידי כוחות הצלה, תושבים רבים סבלו מהפסקות חשמל. בעקבות הסופה נסגר נמל התעופה הבינלאומי הגדול במדינה, נמל התעופה הבינלאומי עמאן-המלכה עאליה. כבישים ראשיים רבים נחסמו מ-12 בדצמבר, בין היתר הכבישים לבירה עמאן והכבישים באזורים הצפוניים של הממלכה במחוז עג'לון. הכבישים פונו ב-15 בדצמבר רק בעקבות סיוע של צבא ירדן. בהערכת מצב מיוחדת, שבה נכחו המלך עבדאללה (שאף הצטרף לצוות החילוץ בשטח), ראש הממשלה עבדאללה אנסור ושר הפנים חוסיין אל-מג'אלי, נקראו תושבים שלא לצאת מבתיהם והואץ הסיוע לאזורים מרוחקים בממלכה. כמו כן, הוכרז על 15 בדצמבר כיום שבתון למוסדות החינוך, ופעילות משרדי הממשלה הופסקה למעט סיוע החירום בענייני הסופה. ב-21 בדצמבר, בעקבות נזקי הסופה, קיבלה ירדן משלוח של 22 מפלסות שלג מאיחוד האמירויות.
מהלך הסופה ונזקיה > מצרים

בקהיר, בירת מצרים, החל להיערם שלג על הקרקע ב-13 בדצמבר 2013, לראשונה מזה 112 שנים. שלג קל שלא נערם וגשמים עזים ירדו גם באלכסנדריה, העיר השנייה בגודלה במדינה. שלג נוסף נערם בצפון-מזרח חצי האי סיני.
ראו גם

שלג בישראל
חורף 1991–1992 בישראל
שלג 1950 בישראל
הערות שוליים

↑  סקירה של השירות המטאורולוגי הישראלי, 10 בדצמבר 2013, ערב הסערה
↑  סקירת ממוצעי טמפרטורות בתחנות מטאורלוגיות שונות ברחבי ישראל, השירות המטאורולוגי הישראלי
↑  https://ims.gov.il/sites/default/files/novtemprain.pdf, סקירת ממוצעי טמפרטורות מי הים בישראל], אתר israelweather
↑  סקירת חודש נובמבר 2013, אתר השירות המטאורולוגי הישראלי
↑  אלכס דורון, החום הכבד הוביל לשלג. כך הגיעה אלינו הסופה הגדולה של המאה, באתר nrg‏, 14 בדצמבר 2013
↑  באדיבות שלמה בר. פורסם בפורום מזג האוויר בתפוז
↑  מתוך תחזית מזג האוויר בערוץ 2
↑  מפת חסימות הכבישים המעודכנת, באתר ‏מאקו‏, 14 בדצמבר 2013
↑  אמיר בוחבוט, יאיר אלטמן‏, 16 נגמ"שים ו-36 מפלסות: כך סייעו צה"ל והמשטרה בסערה, באתר וואלה, 15 בדצמבר 2013
↑   עיריית ירושלים פרסמה את רשימת בתי הספר שייפתחו הבוקר, באתר הארץ, 17 בדצמבר 2013
↑  עיריית ירושלים פרסמה את רשימת בתי הספר שייפתחו הבוקר, באתר הארץ, 17 בדצמבר 2013
↑  ירון קלנר, גלעד מורג ושחר חי, קורבן הסופה: רצה לתקן דליפה ונהרג, באתר ynet, 13 בדצמבר 2013
↑  גלעד מורג, לוד: תינוק נספה בשרפה בדירה, באתר ynet, 14 בדצמבר 2013
↑  עידו אפרתי, מאות מנפגעי הסופה הגיעו לבתי החולים, באתר הארץ, 16 בדצמבר 2013
↑  ג'ון בן זקן, השווי הכלכלי של נזקי הסופה מוערך בכמיליארד שקל, אתר The Post, ‏15 בדצמבר 2013
↑  ברקת: "על העיר ירושלים עבר 'מיני צונאמי'", באתר nrg‏, 1 בינואר 2014
↑  צה"ל מסייע לתושבי הרשות הפלסטינית להתמודד עם הסופה.
↑   עמירה הס, רצועת עזה: אלפים פונו מבתיהם בעקבות הסופה, באתר הארץ, 15 בדצמבר 2013
↑  אסף גבור ודליה מזורי, אלכסה באזור: סוריה מושלגת - עזה מוצפת, באתר nrg‏, 14 בדצמבר 2013
1 2 3 4  יאיר אשכנזי, קיפאון במזרח התיכון || מלבנון ועד מצרים אומדים את נזקי הסופה, באתר הארץ, 14 בדצמבר 2013
1 2  http://www.thenational.ae/world/middle-east/un-and-lebanese-army-offer-syrian-refugees-relief-as-cold-weather-bites#ixzz2nXhvxkhV
↑  אלכסה באזור: סוריה מושלגת - עזה מוצפת באתר nrg
↑  Wintry Storm Alexa Grips Middle East באתר Gulf Business
↑  רועי קייס, איזה מלך: עבדאללה חילץ בשלג בירדן, באתר ynet, 14 בדצמבר 2013
↑  Blizzard paralyses life in Jordan, to ease Sunday | The Jordan Times
↑  King visits emergency room, calls for securing needs of people | The Jordan Times
↑  Gov’t announces Sunday public holiday due to weather conditions | The Jordan Times
↑  UAE donates snow-sweeping vehicles to Kingdom | The Jordan Times
↑  לראשונה זה יותר ממאה שנה: קהיר מושלגת, באתר ynet, 13 בדצמבר 2013
↑  לא רק ירושלים: שלג ראשון בקהיר זה 112 שנה, באתר וואלה, 14 בדצמבר 2013
אנימציה של מפלס H500 בין התאריכים 6–14 בדצמבר 2013. ניתן להבחין בעומק אפיק הרום שגלש מצפון
אנימציה של הטמפרטורות במפלסי 500, 700 ו־850 מ"ב במהלך שיא הסערה - 12–14 בדצמבר 2013
אנימציה של המערכת הקרקעית במהלך הסערה: 10–15 בדצמבר 2013
שלג בגליל העליון מבט מכוון מעלות תרשיחא לצפון מזרח לכיוון הר מירון, 14 בדצמבר 2013
שני אנשים גוררים עגלת לחם ברחוב יפו בירושלים ב-12 בדצמבר 2013
שלג בנחלאות, 13 בדצמבר 2013
שלג באריאל, 17 בדצמבר 2013
כיכר מוצפת מים בשכונת נווה נוי בבאר שבע, לאחר סערת הגשמים העזה, דצמבר 2013
שלג בסמטאות העיר העתיקה בצפת שבוע לאחר הסופה ב-21 בדצמבר 2013
כלי רכב תקועים בכבישים ראשיים בירושלים במהלך הסופה
רפואת שיניים בזיהוי פלילי

רפואת שיניים משפטית או אודונטולוגיה משפטית הוא ענף המשלב רפואת שיניים וזיהוי פלילי לצורך אכיפת החוק. התחום כולל יישום ידע דנטלי על פי חוקים פליליים ואזרחיים לצור משפט פלילי. רופאי שיניים משפטיים מעורבים בסיוע לגופי החקירה בזיהוי שרידי אדם בנוסף לזיהוי גופות שלמות או קטועות; רופאי שיניים משפטיים עשויים להתבקש לסייע בקביעת גיל, גזע, עיסוק, היסטוריה של שיניים קודמות ומצבם החברתי - כלכלי של בני אדם לא מזוהים.
רפואת שיניים משפטית היא טיפול, בחינה והערכה של ראיות שיניים לטובת הצדק. הראיות שיכולות להיגזר מהשיניים הן הגיל (אצל ילדים) והזיהוי של האדם שאליו שייכות השיניים. הדבר נעשה באמצעות רישומי שיניים הכוללים צילומי רנטגן, אנטה-מורטם (לפני המוות) ופוסט מורטם (תצלומים לאחר המוות) ו-DNA. "אודונטולוגיה משפטית" נגזר מלטינית, כלומר פורום או בו נדונים עניינים משפטיים.
הסוג האחר של העדויות הוא של סימני נשיכה, שנותרו על הקורבן (על ידי התוקף), את העבריין (מהקורבן, לרוב כתוצאה ממאבק) או על חפץ שנמצא בזירת עבירה. סימני נשיכה יכולים להמצא גם בילדים שעברו התעללות.
רופאי שיניים משפטי אחראים על שישה תחומי עיסוק עיקריים:
זיהוי שרידים אנושיים שנמצאו
זיהוי הרוגים באירוע חירום אזרחי המוני
הערכת סימני נשיכה
הערכת מקרי התעללות (כגון התעללות בילדים, בני זוג או זקנים)
תיקים אזרחיים הכרוכים ברשלנות רפואית
הערכת גיל, מבוצעת גם באנשים חיים
קביעת מין של שרידים
ההכשרה הנדרשת היא התמחות נוספת בהמשך לרפואת שיניים ומבוצעת במספר מקומות, בין השאר באוניברסיטת טקסס באוסטין ואוניברסיטת טנסי בארצות הברית, אוניברסיטת דנדי בסקוטלנד, מספר אוניברסיטאות באוסטרליה כמו אוניברסיטת מלבורן ובהודו. חלק מהמידע נלמד בתארים דומים למשל כחלק מלימודי רפואה משפטית בתואר קרימינולוגיה.
הערכת סימני נשיכה

סימני נשיכה יכולים להופיע גם על הקורבן וגם על החשוד; שיניים משמשות כנשק של התוקף ואמצעי הגנה של המותקף. אף על פי שהם חלק קטן מרוב עבודת החוקר הרפואי, חקר סימני נשיכה הוא ההיבט הקשה והמאתגר ביותר בתחום. מלבד מיקום הנשיכה, גם עוצמתה עשויה לספק רמזים כמו המצב המנטלי של התוקף. התוקף נבדק בנפרד לזיהוי סימני תקיפה ונשיכות שהשאיר עליו הקורבן במאבק לפני שמת.
גורמים רבים משפיעים על דיוק ההערכה ובעיקר העובדה שבאדם חי, הסימנים נעלמים בתהליך החלמה טבעי, תוך מספר שעות או ימים ועשויים לא להתגלות כלל. גם תיעוד מצולם (למשל כראיה) לקוי או אנשים בעלי מנשך דומה עשוים להוביל להערכה שגויה.
מרבית המחקר בתחום, לא מבוצע על בני אדם כי הוא מוגדר כלא אתי בארצות הברית. המחקר מבוצע על עור חזיר בהתאמות הנדרשות (חוזק העור שונה בין אדם לחזיר).
ביקורת רבה הושמעה על שיטת הערכה זו. קיימות שיטות רבות להערכה החל מהעתקת מנשך השיניים והשוואתו לצילום, ועד להשוואה דיגיטלית באמצעות פוטושופ. מרבית השיטות מתבססות על הערכה סובייקטיבית, אף על פי שפותחו אמצעים למנוע זאת (למשל מדידת מרחקים שונים בלסת ולא השוואת תמונות). מצב זה הוביל להרשעות שגויות בין השאר של קיית' אלן הרוורד, קנדי ברוור, ולבון ברוקס.
סיפוריהם הוצגו בתוכנית "The Innocence Files" בנטפליקס.
הערכת גיל

לא רק שניתן לצמצם את גיל הדגימה האנושית על ידי הערכת דפוסי גדילת השיניים ובלאי השיניים, מחקרים עדכניים מספקים עדויות לכך שהצמנטום, הרקמה המינרליסטית הקושרת את פני שורשי השן, מציגה דפוסי שקע שנתיים. אגרוול הקיף זאת בדו"ח נרחב.
המכללה המלכותית לרפואת ילדים ובריאות ילדים (RCPCH) תיארה קביעת גיל לפי צילומי רנטגן כ"לא מדויקת" "ו"בלתי הולמת". על פי טים קול, פרופסור לסטטיסטיקה רפואית במכון הגדול לבריאות הילד אורמונד סטריט, בדיקות רנטגן בשיניים הן "לא מדויקות מאוד" בקביעת גיל מדויק.
הערכת מין

קביעת המין חשובה בזיהוים של אנשים לא ידועים בהקשרים משפטי וארכאולוגי כאחד. השיטות האנטומיות המועדפות לקביעת מין מבוססות על מורפולוגיה של האגן והקרניו. בעזרת חלקים אלה של השלד ניתן לסווג את הזכר והנקבה בצורה נכונה ברמת דיוק של מעל 90%. עם זאת, לעיתים מתפתחים יסודות השלד במצב מקוטע, מה שמקשה על הערכת המין. יתר על כן, אין כיום שום שיטה אמינה לקביעת מין של שרידים לנוער או תת-מבוגר מגורמי שלד גולגולתיים או לאחר-גולגולתיים מאחר שתכונות דימורפיות מתגלות רק לאחר גיל ההתבגרות, וזו מהווה בעיה מהותית בחקירות משפטיות. במצבים כאלה, השיניים עשויות להיות מועילות בקביעת המין. בגלל הקשיות שלהם, הן עמידות מאוד לתהליכים טפונומיים וסבירות רבה יותר להתאוששות מחלקים אחרים של השלד. יתרה מזאת, שיניים עשויות להועיל במיוחד לצורך קביעת בגרות מינית מאחר ששתי שיניים ראשוניות וקבועות מתפתחות לפני גיל ההתבגרות.
במשך כמה עשורים נערך מחקר בנושא דימורפיזם מיני תוך בחינת שיעורי שיניים שונים, ושימוש בטכניקות ומדידות שונות, כדי לנסות לקבוע את היקף הדימורפיזם ומציאת קריטריונים או דפוסים שעשויים לאפשר זיהוי מין של אנשים לא ידועים. מרבית המחקרים הללו התמקדו בדימורפיזם מיני במדידת גודלי כתרים. מחקר זה קבע כי שיניים אנושיות הן דימורפיות מיניות, ואף על פי שגברים ונקבות מראים ממדים חופפים, ישנם הבדלים משמעותיים בערכי הממוצע. דימורפיזם מיני נצפה הן בשיניים נשירות והן בשיניים קבועות, אם כי זה הרבה פחות בשיניים נשירות. בממוצע, השיניים הזכריות מעט גדולות יותר מהשיניים הנשיות, כאשר ההבדל הגדול ביותר נצפה בשיני הכלב. מחקרים שנעשו בסריקות מיקרוטומוגרפיות כדי לבדוק רקמות שיניים פנימיות הראו כי שיני זכר מורכבות מכמויות גדולות משמעותית של שיניים בהשוואה לשיניים נשיות. התוצאה היא שבממוצע שיניים נקביות עם אמאייל עבה יותר. חוקרים ניסו להשתמש בטכניקות סטטיסטיות כמו פונקציות מפלות או משוואות רגרסיה לוגיסטיות בהתבסס על הבדלי מין אלה כדי להעריך את המין, אולם אין ספק כי התועלת של נוסחאות כאלה אינה ודאית מכיוון שדימורפיזם מיני בשיניים עשוי להשתנות בין אוכלוסיות. אומדן המין על בסיס שיניים נותר ניסיוני וטרם זכה לקבל הסכמה רחבה. עם זאת, הוא מציע טכניקות נוספות שעשויות להיות מועילות שניתן להשתמש בהן לצד שיטות מבוססות יותר.
ראו גם

זיהוי פלילי
בדיקת שיער
מטרופולין ירושלים

| --- | --- |

מטרופולין ירושלים
 מספר יישובים:  86
 מדינה:  ישראל ישראל
 חבל ארץ:  יהודה, בנימין
 העיר הגדולה:   ירושלים
 אוכלוסייה:  ‏
  ‑ במטרופולין:  1,403,600 (2021)
  ‑ צפיפות:  2287.4 נפש לקמ"ר (2016)
 קואורדינטות:  31°47′41″N 35°14′07″E﻿ / ﻿31.794666666667°N 35.235333333333°E﻿ / 31.794666666667; 35.235333333333 
 אזור זמן:  UTC +2
  מפת מיקום  מפה מפורטת   (למפת ירושלים מוגדלת) מטרופולין ירושלים(למפת ירושלים רגילה) מטרופולין ירושלים(למפת הרי ירושלים רגילה) מטרופולין ירושלים(למפת הרי ירושלים מוגדלת) מטרופולין ירושלים  he tabBackground:;tabBorder:#aaa;defaultTab:0;
מטרופולין ירושלים בלילה מהחלל
ירושלים בלילה
מטרופולין ירושלים (נקרא גם ירושלים רבתי) היא מטרופולין בישראל עם אוכלוסייה של כ-1,403,600 תושבים. זוהי המטרופולין השנייה בגודל אוכלוסייתה בישראל, אחרי גוש דן, וגדולה ממטרופולין חיפה וממטרופולין באר שבע.
תחום

התחום של מטרופולין ירושלים כולל את בית שמש, מבשרת ציון, צור הדסה, יישובים וקיבוצים בישראל ובתחום יו"ש, ואת העיר ירושלים. ישנן הגדרות שונות לגבולות המדויקים של מטרופולין ירושלים. לפי אחת ההגדרות, מטרופולין ירושלים משתרעת מבית שמש במערב ועד היישוב מצפה יריחו במזרח, ומהיישובים עפרה וכוכב השחר בצפון, ועד לגוש עציון בדרום. מסיבות פוליטיות לא הוגדרו גבולות מטרופולין רצופים על ידי הלשכה המרכזית לסטטיסטיקה בחלקי המטרופולין הנמצאים מחוץ לגבולותיה המוכרים של מדינת ישראל, אלא נכללים רק יישובים ישראליים כנקודות. מטרופולין הבירה מתאפיינת בין היתר בהיותה דו-לאומית, מה שהופך את מטרופולין ירושלים לייחודית מן שאר המרטפולינים. בנוסף, ירושלים היא מרכז שירותים ליישובי המטרופולין, אך עם בניית גדר ההפרדה היא הולכת ומתנתקת מחלקים במזרח.
מבנה מטרופולין ירושלים לפי הלשכה המרכזית לסטטיסטיקה:
הגלעין - העיר ירושלים
טבעת חיצונית המתחלקת ל-
גזרה מערבית - מכילה את בית שמש, מבשרת ציון, צור הדסה וישובים קטנים יותר
גזרה מזרחית - יישובים ישראליים באזור יהודה ושומרון (התנחלויות)
בסך-הכל מונה המטרופולין 86 יישובים, ואוכלוסייתה עומדת על 1,403,600 תושבים (בשנת 2021).
היסטוריה

מטרופולין ירושלים היא מטרופולין צעירה, אבל העיר ירושלים, לב ליבה של המטרופולין, היא עיר עתיקה המקודשת לעם היהודי זה אלפי שנים. חלקה היהודי של המטרופולין החל להתפתח רק לאחר מלחמת ששת הימים, זאת לאחר שהיה קשה לפתחה לנוכח הסכסוך הישראלי-פלסטיני בירושלים בין 1948 ל-1967.
בנוסף, בגלל הסכסוך הישראלי-פלסטיני שנמשך, קשה מאוד לפתח את מטרופולין ירושלים לעבר המזרח וגם באזורי מחלוקת דתיים.
כלכלה

מטרופולין ירושלים הוא מחוז עני יחסית מכיוון שמצוי בו אחוז גבוה ביותר של ילדים, רובם משתייכים למגזר הערבי והחרדי, כמו כן סיבה נוספת לעוני הוא שמעטים מתושבי העיר עוסקים במסחר ורבים עוסקים בשרותי הארחה והסעדה שההכנסות מהם נמוכות. ענף התעשייה גם הוא, אינו מפותח ויתר על כן רוב הגברים החרדים והנשים הערביות אינם יוצאים לעבוד.
בשנת 2018, 70 שנים אחרי הקמת המדינה, ירושלים אינה מהווה מוקד משיכה תעסוקתי משמעותי. זאת ככל הנראה בשל האוכלוסייה ובשל גדר ההפרדה שמונעת תעסוקה רחבה בעיר.
ירושלים ובית שמש שמהוות חלק גדול מאוד מהאוכלוסייה במטרופולין, הן בעלות מדד חברתי-כלכלי נמוך מן הממוצע, זאת נכון לשנת 2019.
אוכלוסייה

נתוני האוכלוסייה במטרופולין ירושלים לשנת 2016‏:
| אזור במטרופולין | יישובים | אוכלוסייה> סה"כ | אוכלוסייה> יהודים ואחרים | אוכלוסייה> מהם יהודים | אוכלוסייה> ערבים | צפיפות אוכלוסין (לקמ"ר) | צמיחה שנתית |
| --- | --- | --- | --- | --- | --- | --- | --- |
| גלעין (העיר ירושלים) | 1 | 882,700 | 550,100 | 536,600 | 332,600 | 7,051.4 | 2.0% |
| טבעת חיצונית | 85 | 371,200 | 359,000 | 353,200 | 12,200 | 559.7 | 3.7% |
|  גזרה מערבית | 56 | 193,200 | 181,200 | 177,300 | 12,000 | 559.7 | 4.4% |
|  גזרת יהודה ושומרון | 29 | 178,100 | 177,800 | 175,900 | 300 | - | 2.9% |
| סך הכל | 86 | 1,253,900 | 909,100 | 889,800 | 344,800 | 2287.4 | 2.5% |
האוכלוסייה הערבית מהווה כ-27.5% מכלל אוכלוסיית הגוש.
תחבורה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ניתן להגיע למרכז המטרופולין עם הרכבת המהירה לירושלים ואוטובוסים. בתוכה פועלת הרכבת הקלה בירושלים. בין צירי התנועה:
כביש 1
כביש 16
כביש בגין
דרך יריחו
כביש 436
כביש 60
כביש 386
כביש 395
סביבה

את אזור מטרופולין ירושלים משרת הפארק המטרופוליני, פארק ירושלים. ממזרח לעיר ירושלים, משתרע מדבר יהודה. ממערבה, מתנשאים הרי ירושלים. בקצוות המערביים של המטרופולין, ישנו מעבר לאזור השפלה.
פארק ירושלים כולל מרחבים גדולים ששמשו במאות הקודמות לחקלאות עתיקה ובהן טרסות, שרידי תעלות ובריכות ששימשו להשקיה, שקתות עדרים ושרידי מבנים. בפארק גם מספר מעיינות נקבה שנובעות לבריכות קטנות. הפארק הוא חלק מאזור הרי ירושלים הרחב יותר. גובהם הממוצע של הרי ירושלים הוא כ-650 מטרים מעל פני הים. ההרים הם שלוחות מקבילות היורדות מבמת ההר הגבוהה (800 מטר) של ירושלים, כיוונן מזרח-מערב, וביניהן נחלי אכזב הזורמים מערבה. מדרונותיו תלולים, ואין בו כמעט במת הר ושטחים מישוריים. את האזור מנקז אחד הנחלים הגדולים במרכז, נחל שורק, שבתוך העמק שלו עוברת מסילת הרכבת הישנה מיפו לירושלים. יובליו הגדולים בתחום הרי ירושלים הם נחל רפאים ונחל כסלון.
מנגד, מדבר יהודה מאופיין באקלים מדברי ובטופוגרפיה של רמה המסתיימת במזרח במצוק (חלק ממצוק ההעתקים), שאותו חורצים אפיקי נחלים הזורמים ממערב למזרח.
ראו גם

מטרופולינים בישראל
הערות שוליים

↑  יישובים, אוכלוסייה וצפיפות לקמ"ר לפי מטרופולין ויישובים נבחרים, באתר web.archive.org, ‏2018-01-27
↑  לוח ג26/ - אוכלוסייה במטרופולינים לפי גיל, מטרופולין, טבעות וגזרות, 2021, באתר מכון ירושלים למחקרי מדיניות, ‏2021
↑  מטרופולין ירושלים, באתר school.kotar.cet.ac.il
↑  מטרופולין ירושלים - סיקינג, באתר www.cking.co.il
↑  גיא נרדי, ‏למה ירושלים לא מצליחה להפוך למרכז מטרופוליני?, באתר גלובס, 13 במאי 2018
↑  הנתונים אינם כוללים ערים וכפרים פלסטיניים המצויים סמיכות לירושלים.
↑  sagi guez, "כביש בגין משפיע לא רק על הירושלמים - אלא על כל תושבי המטרופולין" | כל העיר, באתר כל העיר ירושלים, ‏2018-09-14
↑  פארק ירושלים - קרן קימת לישראל - קק"ל, באתר www.kkl.org.il
Wonder (אלבום)

Wonder (בעברית: "פֶּלֶא" / "לִתְהוֹת") הוא אלבום האולפן הרביעי של הזמר הקנדי, שון מנדס. האלבום יצא לאור תחת הוצאת חברת התקליטים איילנד רקורדס ב-4 בדצמבר 2020.
רקע

ב-30 בספטמבר 2020 כתב מנדס בחשבון הטוויטר שלו את הציוץ "WHAT IS #WONDER" באותו היום השיק מנדס את האתר השיווקי של האלבום. מאוחר יותר באותו היום הוציא מנדס טיזר בחשבון היוטיוב הרשמי שלו הכולל את רצועת ה-"Intro" (בעברית: "רצועת הפתיחה") מתוך האלבום. הטיזר כולל בתוכו פרטים הנוגעים לאלבום. בסרטון, מצלמה עוברת בסטודיו אמנות ונוחתת על פסנתר שנראה כאילו מנגנים בו ביד חסרת גוף, אם כי זה למעשה מנדס ששוכב מתחת לכלי. בעוד שרצועת הפתיחה מתחילה כבלדה פשוטה, ממש כשהקליפ מסתיים מצטרף למנגינה מלודיה של סינתיסייזר. בסוף הסרטון מופיעים שני תאריכים: 2 באוקטובר - צאת סינגל הבכורה, וה-4 בדצמבר - צאת האלבום.
במכתב ששיתף עם עוקביו ברשתות החברתיות, כתב מנדס על האלבום:
"זה באמת מרגיש שחתיכה ממני נכתבה על נייר והוקלטה לשיר. ניסיתי להיות אמיתי וכנה יותר משאי פעם הייתי. זה עולם ומסע וחלום ואלבום שרציתי לעשות כבר ממש הרבה זמן. אני ממש אוהב את זה."
על מנת לקדם את האלבום, סרט תיעודי באורך מלא שנקרא "שון מנדס: פלאות" שבוים על ידי גרנט זינגר יצא לאור בנטפליקס ב-23 בנובמבר 2020, ותיעד את השנה האחרונה בחייו של מנדס, כולל הצלחתו, את סיבוב ההופעות Shawn Mendes: The Tour משנת 2019 ואת היצירה של האלבום הנוכחי. מנדס תפקד כמפיק בפועל של הסרט.
סינגלים

"Wonder" - ב-2 באוקטובר יצא לאור הסינגל הראשון מתוך האלבום, לצד וידאו קליפ נלווה.
"Monster" - יצא לאור כסינגל השני מתוך האלבום ב-20 בנובמבר 2020 וכולל את הזמר הקנדי ג'סטין ביבר.
"Call My Friends" - יצא לאור כסינגל השלישי מהאלבום ביום צאתו של האלבום.
ביקורות

| דירוגים מקצועיים> ציונים משוקללים.מקור | דירוגים מקצועיים> ציונים משוקללים.ציון |
| --- | --- |
Metacritic: 61/100
ציוני ביקורות
מקור: ציון
אנטרטיינמנט ויקלי: B+
האינדפנדנט: B+
הגרדיאן: 
רולינג סטון: 
פיצ'פורק: 5.0/10
האלבום קיבל ביקורות מעורבות ממבקרי המוזיקה. האתר Metacritic נתן לאלבום ציון משוקלל של כ-61 מתוך 100 על בסיס של 8 ביקורות. המגזין אנטרטיינמנט ויקלי נתן לאלבום ביקורת חיובית וכתב כי ”לפיכך, אף על פי ש-Wonder הוא אלבום האולפן הרביעי שלו, זה מרגיש לעתים קרובות כמו צליל של אמן שעדיין מגלה את עצמו בזמן אמת” וציין לטובה את השירים "Teach Me How to Love" ו-"Piece of You". מגזין רולינג סטון גם סקא את האלבום לחיוב וכתב כי ”מה שמתגלה הוא תערובת משכנעת של תשוקה צעירה וייסורים של התבגרות.”.
האינדפנדנט נתן לאלבום ציון של שני כוכבים מתוך חמש וציין כי האלבום לוקה בחוסר מקוריות וכי הוא שואב השראה ברורה מהשיר "All I Have to Do Is Dream" של האחים אברלי. בנוסף, שהאלבום הוא אלבום רטרו מוחצן מידי. הגרדיאן נתן לאלבום ציון זהה ובביקורתו טען כי שירי האלבום הם נשכחים וחסרי מקוריות. פיצ'פורק כתבו על האלבום כי הוא "נאיבי" וכי ”זה נחמד לראות את ההשראה שלו עולה על גדותיה בשפע [גדול] כל כך, אבל היראה הסטטית מעייפת במהירות.”. בנוסף, כתבו כי זהו האלבום ההרפתקני ביותר של מנדס, אך שהאמן עדיין לא הוציא חומרים שמייחדים אותו מזמרים אחרים.
הצלחה מסחרית

האלבום הופיע לראשונה במקום הראשון במצעד הבילבורד 200, והיה לאלבומו הרביעי ברצף שהגיע להישג זה. האלבום הגיע ל-89,000 יחידות בארצות הברית בשבוע הראשון לצאתו.